Para outras páxinas con títulos homónimos véxase: San Xián.
Non confundir con Xián o Hospitaleiro.
Non confundir con Xián de Antioquía.
**San Xián de Brivate**, ou **San Xián de Brioude**, coas variantes **Xulián****, Xullán****, Xillao** e **Xiao**, foi un mártir cristián, que morreu na Galia arredor do ano 304. A súa festa litúrxica celébrase o 28 de agosto.

Tradición
---------

Segundo a *Passio s*. *Juliani martyris*, Xián sería de Vienne (Isère), no Ródano. Era un soldado romano e cristián, como Ferréol, que era o seu amigo e oficial superior. Fuxiu ante o anuncio da persecución e refuxiouse en Auvernia, nos arredores de Vienne, a súa provincia de orixe. 

Foi apresado preto de Brioude polos gardas enviados polo gobernador de Vienne, chamado Crispin. Inmediatamente foi decapitado e a súa cabeza devolta a Vienne. A *passio s*. *Juliani* non proporciona ningunha referencia cronolóxica, a conexión coa persecución de Diocleciano de 304 é apócrifa pero plausible, xa que a persecución de Diocleciano dirixiuse particularmente ao exército. Así mesmo, a data da súa execución, segundo Gregorio de Tours, foi descoñecida polos habitantes de Brioude ata que o bispo Germán de Auxerre (falecido en 448) a fixou o 28 de agosto despois dunha revelación.

Santiago de Voráxine, na *Lenda àurea* escribe que cando o gobernador Crispín enviou un dos seus homes a matalo, Xián saíu ao seu encontro voluntariamente e ofreceuse como mártir. A súa cabeza foi logo mostrada a San Ferreol, quen foi ameazado co mesmo destino se non sacrificaba aos deuses. El negouse e foi executado. Logo, o seu corpo e a cabeza de San Xián foron colocados na mesma tumba.

Xián, Ferreol e Galicia
-----------------------

Segundo algunhas fontes, o seu amigo Ferreol foi quen recolleu o seu cadáver. Mamerto, o bispo de Vienne, decidiu enterrar posteriormente os restos de Ferreol, tamén mártir, coa cabeza de Xián. 

Segundo Gregorio de Tours, a primeira igrexa na honra de San Xián foi feita por unha hispana que ía de camiño a Tréveris, onde estaba preso o seu home. Quizais a historia entronque aquí cos priscilianistas executados en Tréveris, entre os cales había un Xián. A presenza do priscilianismo daquela fai florecer a hipótese de que o seu home puidese ser seguidor de Prisciliano. Quizais fose ela quen trouxo a devoción a San Xián e San Ferreol daquela, aínda que tamén hai fontes que apuntan cara aos cluniacenses.

Confluencia con Xián do Hospitaleiro e Xián de Antioquía
--------------------------------------------------------

Ao redor do nome de San Xián existe un grao considerable de confusionismo entre as figuras de Xián o Hospitaleiro, Xián de Brivate e Xián de Antioquía, entre outros. Existen, entre eles, unha mestura de datos biográficos, cronolóxicos e iconográficos. Polo tanto, non é doado establecer unha división clara.

Notas
-----

1. ↑  "Guía de nomes galegos". *Real Academia Galega*. Consultado o 2023-09-16.
2. 1 2 3 4  "Guía de nomes galegos". *Real Academia Galega*. Consultado o 2023-09-16.
3. ↑  Pietri 1988, p. 26-27.
4. 1 2 3  Abad, Xoán C. (2022). *In hac lacrimarum valle. Guía ilustrada para recoñecer os santos patróns dos templos da provincia de Pontevedra*. Instituto de Estudos Vigueses.
5. ↑  Tribuno en las legiones romanas, cristiano sufrió martirio el año 303 o 304: cfr. Ferréol de Vienne en Wikipedia en francés.
6. 1 2 3 4  Ferro Ruibal, Xesús; et alii (1992). *Diccionario de nomes galegos*. Ir Indo.

|  |  |
| --- | --- |
| Control de autoridades | 
* Wd: Q952301
* WorldCat
* VIAF: 67270141
* CERL: cnp00549327
* DeutscheBio: 119179679
* GND: 119179679
* ISNI: 0000 0000 1050 7279

 |